dh-unibe/image-text_koenigsfelden-charters-post-1500 huggingface dataset:
Wir, der schultheis und ràut zuͦ Waldszhuͦt, tuͦnd kunt menglichem mit disem brief, das uff den tag als diser
brief geben ist, do wir in unserm ràut zum rechten gesessen syen, komen sint des erwirdigen gotzhus zuͦ Kuͦnigszvelden erbern̄ machtbotten, namlich Nicolàus Fricker, hofmeister, und Uͦlrich am Bül, althofmeister dàselbs, ✳ an stat
und in namen desselben gotzhus an eim und Heini Gyppinger, unser burger, am andnˀ teil, verfùrsprechot ze beider
sitt als recht ist. ofnotent die egenanten machtbotten von Kùnigszvelden ✳ durch iren fùrsprechen, als der vorgn̄t
Heini Gyppingeˀ innheͣte ein mùli vor unser stat am Leͣtten gelegen, so von dem egedachten gotzhus lehen were
und dem zinszte, wie das er die noch nit enphangen und deheinen erschatz davon geben heͣte, ✳ ouch ein tharren
darinn habe, davon nwͧ dem gotzhus an der mùli möchte schaden zuͦgezogen werden, ✳ begertent in mit urteil zuͦ
underwisen, ✳ die tharren abzetuͦnde und die mûli zuͦ enphahen, ouch den erschatz zuͦ geben und die selb mùli ze vertrösten fùr miszbùw und die jeͣrlichen zinse. ✳ und als der vorgn̄t Gyppinger dawider in antwùrt zöigt einen
vertiguns brief und redt daruff, wir heͣtint wol vernomen, wie die mùli zuͦ sins vorfarn̄ hannden komen were
und er die von siner ewitwen, jetzo siner elichen husfròwen, innheͣte und nit erkouft habe, also heͣte er die langzit
inngeheͣbt über landes und steͣtrecht und were semlichs an in vorher ✳ als in der cleͣgt obgemeldet nit ervordert.
und er habe den zins alwegen redlich uszgericht, das er nùt daby schuldig sye, ✳ darzuͦ so habe er die in sottener màsz,
das die in dach und in besseren eren sye, ✳ denn do er darzuͦ keme, und er hoffe nit phlichtig noch verbunden ze
sinde die mùli zuͦ entphahen, wàn wol versehenlich sye, das sin vorfarn̄ die enphangen habe, ✳ ouch den erschatz
davon ✳ noch trostung fùr miszbùw und zins ✳ ze geͣben, wàn es untz her nit gewonlich gewesen sye. ✳ also nach
clag und antwùrt und beid teil die sachen zum rechten satzten, als si ouch ze beider sitten darumb fùr uns
zum rechten gewist sint, so haben wir uns zum rechten erkennt: syd der vorgn̄t Heini Gyppinger die vorgedachten mùli nit erkouft hàt und die von siner elichen huszfròwen, ✳ so noch in leben ist, an in komen und
wol versenhelich sye, das der selben siner huszfròwen erre man, sin vorfarn̄ selig, ✳ die enphangen hab, ✳ ouch
die mùli über landsz und steͣtrecht inngehebebt habe, ✳ das sölichs, als in der clag ob stàt, nie an in ✳ ervordert
sye, ✳ das er denn die nit enphahen noch den erschatz davon geben, ouch die nit vertrösten sölle fùr miszbùw
und zins. ✳ wol sol der vorgn̄t Heini Gyppinger die selben mùli und wer die innhät in dach und ingemach
und in guͦten eren haben. und von der tharren wegen erkennen wir uns zum rechten, ✳ das Heini
Gyppingr̄ und wer die tharren innhàt dem egedachten gotzhus an der egedachten mùli àn schaden
haben oder dadannen tuͦn söllen. ✳ des zuͦ urkund so haben wir unser stat gemein insigel mit rechtrˀ
urteil offenlich gehennckt an disen brief, der geben ist mit urteil uff zinsztag vor unsers herren frònlichnams tag des jars, nach siner gepùrt gezalt thusent vier hundert fùnfzig und zwei järe ꝫcꝭ.
Königsf. 653
Giping₎ mùller
zuͦ Waltzhuͦt ꝫcꝭ
Staatsarchiv
AARGAU
452
wist um̄ die mùli und tarrē
vor der statt Waltzhuͦt am
Letten ✳ das er die tarrē an schad₎
der mùli sol haben ✳
K
S 38
Nͦ✳ 25 ✳